Procesul verbal al ședinței din data de 4.11.2016
Ședința a fost condusă de Manager General  Dr. Grasu Alis. 


Dr. Alis Grasu a anunțat că exercițiul Seism 2016 de la începutul lunii s-a încheiat la un nivel de 8, pe o scară de la 1 la 10, pentru personalul operativ al SABIF. Procentul de răspuns al personalului aflat în afara orelor de program a fost de 57%.

Dr.Oana Lucia a anunțat că au fost solicitate un număr de 550 de vaccinuri pentru personalul SABIF. Dintre acestea au sosit 300 urmând să sosească și celelalte vaccinuri.

A fost distribuit reprezentanților substațiilor protocolul BLS plastifiat pentru a fi lipit pe biroul dispecerelor de la microstații.


În acțiunea de trecere la anvelopele de iarnă până în prezent au fost schimbate anvelopele de la 130 de autosanitare, urmând ca până la sfârșitul săptămânii viitoare să fie gata toate autosanitarele.

Inventarierea echipamentelor și a materialelor aflate în dotarea autosanitarelor e în curs de desfășurare urmând să fie gata până la data de 30 noiembrie.

Instructajul periodic al personalului operativ în ceea ce privește legislația în vigoare și aparatura de pe ambulanțe se va finaliza până în data de 15 decembrie.

Planificarea concediilor de odihnă trebuie să fie gata până în data de 15 noiembrie. S-a recomandat ca membrii aceluiași echipaj să-și planifice concediul de odihnă în aceeași perioadă.

Actualizarea planului roșu se va face prin actualizarea permanentă prin centralizarea tabelelor cu numerele de telefon ale personalului operativ de la microstații.

Situația GPS-urilor care trebuie înlocuite a fost predată directorului tehnic și se va trimite la biroul de achizitii.

Tabletele de pe mașini cu probleme de funcționare vor fi aduse la Biroul Informatică care le vor preda STS-ului pentru remedierea defecțiunilor sau înlocuirea lor.

Angajații noi vor primi toate notele de serviciu destinate personalului operativ pentru luare la cunoștință, din ultimii 3 ani, care încă își produc efectul.
Au fost discutate probleme administrative ale microstațiilor și problema mașinilor aflate in service.

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
